LIETUVOS RESPUBLIKOS APLINKOS MINISTRO

ĮSAKYMAS

DĖL LIETUVOS RESPUBLIKOS APLINKOS MINISTRO 2002 M. GEGUŽĖS 14 D. ĮSAKYMO NR. 242 „DĖL STATYBOS TECHNINIO REGLAMENTO STR 1.11.01:2002 „STATINIŲ PRIPAŽINIMO TINKAMAIS NAUDOTI TVARKA“ PATVIRTINIMO“ PAKEITIMO

2009 m. kovo 23 d. Nr. D1-114

Vilnius

Pakeičiu statybos techninį reglamentą STR 1.11.01:2002 „Statinių pripažinimo tinkamais naudoti tvarka“, patvirtintą Lietuvos Respublikos aplinkos ministro 2002 m. gegužės 14 d. įsakymu Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ (Žin., 2002, Nr. 60-2475; 2003, Nr. 122-5551; 2006, Nr. 7-258, Nr. 68-2524; 2007, Nr. 36-1332):

1. Išdėstau 5 punkto pirmąją pastraipą taip:

„5. Nesudėtingų statinių, nesudėtingų laikinų statinių [6.13] bei statinių, kuriuose atlikti tik paprastojo remonto darbai (kai nekeičiama jų paskirtis), taip pat pakeistų, rekonstruotų ar suremontuotų energetikos įrenginių pripažinimas tinkamais naudoti neprivalomas.“

2. Išdėstau 9.6 punktą taip:

„9.6. statinio pripažinimas tinkamu naudoti – nustatyta tvarka sudarytos komisijos atliekamas patikrinimas ir patvirtinimas, kad statinys pastatytas pagal statinio projektą ir yra tinkamai įvykdyti statinio projekto sprendiniai, kurie lemia statinio atitiktį Statybos įstatymo nustatytiems statinio esminiams reikalavimams;“.

3. Išdėstau 10.4 punktą taip:

„10.4. geležinkelio kelių, valstybinės reikšmės kelių (išskyrus gatvių, kurios yra valstybinės reikšmės kelių tąsos, važiuojamąsias dalis) su kelių statiniais (tiltais, viadukais, estakadomis, pralaidomis ir kt.), elektroninių ryšių infrastruktūros statinių (tarp jų televizijos bokštų, radijo antenų stiebų ir kt.), baigtų įrengti automatinių telefonų stočių arba sumontuotos jų įrangos, pašto statinių – Susisiekimo ministerija arba jos įgaliota institucija;“.

4. Išdėstau 10.7 punktą taip:

„10.7. statinių, kurių statybos leidimą išduoda apskrities viršininko administracija, ir statinių, kurių statytojas (užsakovas) yra apskrities viršininko administracija (išskyrus statinius, nurodytus Reglamento 10.2–10.4 punktuose) – Valstybinė teritorijų planavimo ir statybos inspekcija prie Aplinkos ministerijos.“

APLINKOS MINISTRAS	GEDIMINAS KAZLAUSKAS